Muddy Moonshine

Muddy Moonshine on vuonna 2014 perustettu suomalainen Rockyhtye. Sen musiikkityyliin usein liitetään määritelmät southern rock ja blues rock.

Yhtye julkaisi EP:n Distilled in Finland vuonna 2015, jonka jälkeen sai julkaisusopimuksen Secret Entertainment:in kanssa. Tämän johdosta yhtye julkaisi vuonna 2016 levyn Muddy & Wild.

Vuoden 2021 syyskuussa julkaistu tuplasingle Charm of Drinking Hard oli ensimakua tulevalta levyltä. Vuoden 2022 tammikuussa yhtye julkaisi singlen Crystal Riders, joka on toinen single Are We There Yet? -nimiseltä levyltä.

Are We There Yet? julkaistiin keväällä 2022.

Historia  

Muddy Moonshine perustettiin kesällä 2014. Alkuperäisenä ideana oli toimia kolmen henkilön blues-yhtyeenä (Jonne Rytkönen, Tero ja Jarmo Ikala), joka tekee satunnaisia pub keikkoja. Nopeasti yhtye sai omaa materiaalia tehtyä, jonka johdosta yhtyeeseen liittyi rumpuihin Saku Manninen, sekä bassokitaraan Jaakko Ruusulampi. Kolmanneksi kitaristiksi valikoitui Niko Turunen. Tällä kokoonpanolla yhtye äänitti Porvoon Magnusborgin studiossa EP:n Distilled in Finland vuonna 2015. 

Yhtye jatkoi oman musiikin tekemistä ja keikkailua hyvällä tahdilla. Jaakko päätti poistua yhtyeestä ja hänet korvasi Kim Sandström. Myös Niko päätti siirtyä sivuun, ja Muddy Moonshine jatkoi toimintaansa kolmen kitaristin yhtyeenä, kun Stefan Granroth tuli mukaan.

Juuri debyyttialbumiaan nauhoittamaan menossa ollut yhtye koki vakavan menetyksen, kun sairaskohtauksen takia Tero joutui poistumaan yhtyeestä ja tilalle otettiin Aleksi Ahokas.

Debyyttialbumi Muddy & Wild (2016) äänitettiin Porvoossa Magnusborgin studiossa ja julkaistiin Inverse Recordsin tytäryhtiön Secret Entertainment:in kautta maailmanlaajuisesti.

Musiikillisten erimielisyyksien takia Aleksi poistui yhtyeestä seuratakseen omia ambitioitaan musiikin saralla, ja vokalistin saappaisiin astui mm. Iconofear-, Doperman-, Hedonist- ja Zombie Rodeo -yhtyeissä vaikuttanut Thomas Vee. Siirtymä oli luonnollinen, sillä tuttuja oltiin jo vuosien takaa ja yhteistyöstä oli ollut puhetta aikaisemminkin. Keikkailu ja oman materiaalin tekeminen jatkui hyvällä tahdilla, sekä toinen studioalbumi oli lähes valmis, kun Stefan päätti keskittyä perhe-elämään. Muddy Moonshine ei päättänyt ottaa enää kolmatta kitaristia yhtyeeseen.   

Tuplasingle uudelta levyltä julkaistiin suoratoistopalveluihin syksyllä 2021, ja koko albumi siirtyi suoratoistoihin ja levykauppoihin (CD) keväällä 2022 Secret Entertainment:in kautta sekä LP-vinyyli julkaistaan syksyllä 2022. Soitettuja keikkoja yhtyeellä on tällä hetkellä noin 100.

Jäsenet 

 Jarmo Ikala
 Jonne Rytkönen
 Kim Sandström
 Saku Manninen
 Tuomo Varjola

Entiset jäsenet 

 Stefan Granroth (Kitara)
 Aleksi Ahokas (Laulu)
 Tero Ikala (Laulu)
 Niko Turunen (Kitara)
 Jaakko Ruusulampi (Basso)

Julkaisut 

 Distilled in Finland (2014) EP
 This Town of Mine (2015, Secret Entertainment) Single
 Muddy & Wild (2015, Secret Entertainment) CD
 Charm of Drinking Hard (2021, Secret Entertainment) Single
 Crystal Riders  (2022, Secret Entertainment) Single
 Are We There Yet? (2022, Secret Entertainment) CD, LP

Levy-yhtiöt 

 Secret Entertainment

Lähteet 

Suomalaiset rockyhtyeet

Aiheesta muualla 
Kotisivut